นับตั้งแต่ปี 2563 ซึ่งเป็นช่วงแรกที่ COVID–19 ระบาด หุ้นกลุ่ม Cloud Computing สร้างผลตอบแทนได้เท่าไหร่ ระหว่าง 84.25% หรือ 77.08%
77.08% เพราะนับตั้งแต่ปี 2563 ซึ่งเป็นช่วงแรกที่ COVID–19 ระบาด หุ้นกลุ่ม Cloud Computing สร้างผลตอบแทนได้ถึง 77.08% ส่วน 84.25% เป็นผลตอบแทนที่สร้างได้จากหุ้นกลุ่ม Video Games และ Esports

กระแสความร้อนแรงของ Metaverse ที่มีชื่อเรียกในภาษาไทยว่า “จักรวาลนฤมิต” นั้น เป็นเทรนด์การลงทุนที่ธนาคารทิสโก้แนะนำให้โฟกัสเป็นพิเศษ นั่นก็เป็นเพราะธุรกิจที่เกี่ยวข้องกับธีมการลงทุนนี้ นอกจากจะมีความน่าสนใจและจะมีบทบาทอย่างมากในโลกอนาคตแล้ว สำหรับในระยะใกล้นี้เอง ก็มีความโดดเด่นไม่แพ้กัน

หากหลังจากนี้ประเทศต่าง ๆ ต้องตัดสินใจ Lockdown อีกครั้ง จากการแพร่ระบาดของไวรัส COVID–19 ธุรกิจที่เกี่ยวข้องกับ Metaverse ก็จะยังสามารถเติบโตสวนทางกับธุรกิจกลุ่มวัฏจักรเศรษฐกิจ (Cyclical) เช่น หุ้นกลุ่มพลังงาน (Energy) กลุ่มธุรกิจการเงิน (Financials) กลุ่มสินค้าอุตสาหกรรม (Industrials) และกลุ่มสายการบิน (Airlines) ซึ่งมีแนวโน้มปรับตัวลดลงจากไวรัสได้

โดยธุรกิจที่เกี่ยวข้องกับ Metaverse ซึ่งธนาคารทิสโก้แนะนำให้ลงทุน ได้แก่ “Esports” ธุรกิจด้านเกมและกีฬาอิเล็กทรอนิกส์  และ “Cloud Computing” ธุรกิจเบื้องหลังความสำเร็จของเทคโนโลยีแห่งอนาคต เนื่องจากที่ผ่านมาทั้ง 2 ธุรกิจนี้ได้พิสูจน์ตัวเองแล้วว่า สามารถสร้างผลตอบแทนได้เป็นอย่างดี แม้จะต้องเผชิญกับการแพร่ระบาดของไวรัส

เห็นได้จากข้อมูลในอดีตนับตั้งแต่ปี 2563 ซึ่งเป็นช่วงแรกที่ COVID–19 ระบาด  หุ้น “Esports” และ “Cloud Computing” ก็สามารถสร้างผลตอบแทนก้าวกระโดด โดยหุ้นกลุ่ม Video Games และ Esports สร้างผลตอบแทนได้สูงถึง 84.25% และหุ้นกลุ่ม Cloud Computing สร้างผลตอบแทนได้ถึง 77.08%
ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน